Usser de nüün Oper won er eläi gschriibe het und de fufzää, won er mitgschafft het an ene, het er au Muusig für Zwüschespiil im Theater komponiert und siibe Sammlige vo Lieder veröffentligt. Er het au e baar Stück für s Dschembalo und d Orgle gschriibe, won e Däil von ene 1761 uusechoo isch. Wi dr Vater het er im galante Stiil gschriibe, wo denn populäär gsi isch und het sich do und dört vo dr änglische Volksmuusig und dr italiänische Opere lo beeiflusse.